కొడుకును కోల్పోయిన తల్లికి పరిహారంలో తీవ్రజాప్యంక్షమాపణ చెప్పిన మద్రాసు హైకోర్టు న్యాయమూర్తిచెన్నై, ఆగస్టు 6 (ఆంధ్రజ్యోతి): రోడ్డు ప్రమాదంలో కొడుకును కోల్పోయిన తల్లికి 24 ఏళ్ల తర్వాత నష్టపరిహారం చెల్లించాలని మద్రాసు హైకోర్టు ఉత్తర్వులు జారీ చేసింది. అయితే ఆ మాతృమూర్తికి న్యాయం చేయడంలో జరిగిన జాప్యానికి న్యాయమూర్తి స్వయంగా క్షమాపణలు చెప్పడం సంచలనం కలిగించింది. 1993 మే 18న తమిళనాడు రాష్ట్ర రవాణా సంస్థ బస్సును లారీ ఢీకొన్న ప్రమాదంలో లోకేశ్వరన్ అనే యువకుడు మృతి చెందాడు. అతడి తల్లి భాగ్యం నష్టపరిహారం కోరుతూ వాహన ప్రమాదాల చట్టం కింద పిటిషన్ వేయడానికి బదులుగా కార్మిక చట్టం కింద నష్టపరిహారం కోరుతూ పిటిషన్ వేయడంతో దానిని తోసిపుచ్చారు. ఆ తర్వాత ఆమె వాహన ప్రమాదాల ట్రిబ్యునల్లో పిటిషన్ వేశారు. ప్రమాదానికి కారణమైన లారీకి ఇన్సూరెన్స్ అందించాల్సిన బీమా సంస్థ మాత్రం ఆ పిటిషన్  చెల్లదంటూ వాదించింది. ఆ వాదనను తిరస్కరించిన ట్రిబ్యునల్ రూ.3.47 లక్షల నష్టపరిహారం చెల్లించాలని తీర్పునిచ్చింది. ఆ తీర్పును సవాలు చేస్తూ బీమా సంస్థ మద్రాసు హైకోర్టుకు వెళ్లింది. ఈ పిటిషన్పై విచారణ జరిపిన జస్టిస్ ఎన్. శేషసాయి ట్రిబ్యునల్ తీర్పును ఖరారు చేస్తూ కన్నబిడ్డను పోగొట్టుకున్న భాగ్యంకు బీమా సంస్థ రూ.3.47 లక్షలను నష్టపరిహారంగా నాలుగు వారాలలోపు చెల్లించాలని ఉత్తర్వులు జారీ చేశారు. అంతే కాకుండా నష్టపరిహారం కోసం 24 ఏళ్లపాటు నిరీక్షణకు గురిచేసినందుకు క్షమాపణలు తెలిపారు.
kodukunu kolpoina talliki parihaaramlo teevrajaapyankshamaapana cheppina madrasu hycortu nyaayamuurtichennai, aagastu 6 (aandhrajyoti): roddu pramaadamlo kodukunu kolpoina talliki 24 ella tarvaata nashtapariharam chellinchaalani madrasu hycortu uttarvulu jaarii chesindi. ayithe aa maatrumuurtiki nyaayam cheyadamlo jarigina jaapyaaniki nyaayamuurti swayamgaa kshamaapanalu cheppadam sanchalanam kaliginchindi. 1993 mee 18na tamilanadu rashtra rawana samstha bassunu lari dheekonna pramaadamlo lokeshwaran ane yuvakudu mruti chendaadu. atadi talli bhagyam nashtapariharam korutu vaahana pramaadaala chattam kinda pitition veyadaaniki badulugaa kaarmika chattam kinda nashtapariharam korutu pitition veyadamtho daanini tosipuchhaaru. aa tarvaata aame vaahana pramaadaala tribunallo pitition vaesaaru. pramaadaaniki kaaranamaina laareeki insurens andinchaalsina beema samstha maatram aa pitition  chelladantu vaadinchindi. aa vaadananu tiraskarinchina tribunal roo.3.47 lakshala nashtapariharam chellinchaalani teerpunichindi. aa teerpunu savalu chestu beema samstha madrasu hycortucu vellindi. ee pititionpy vichaarana jaripina justis en. seshasai tribunal teerpunu khararu chestu kannabiddanu pogottukunna bhaagyanku beema samstha roo.3.47 lakshalanu nashtaparihaaramgaa naalugu vaaraalalopu chellinchaalani uttarvulu jaarii chesaru. anthe kakunda nashtapariharam kosam 24 ellapatu nireekshanaku gurichesinanduku kshamaapanalu telipaaru.